Diari Oficial de la Generalitat Valenciana


Sumari del DOGV 4959, del 04-03-2005 (2005/2338)

RESOLUCIÓ de 24 de febrer de 2005, de la Conselleria de Cultura, Educació i Esport, per la qual s'adjudiquen els Premis de la Generalitat Valenciana per a les activitats de promoció de l'ús del valencià en les festes de la Magdalena en l'àmbit de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4959

Data del DOGV
:   04-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2338


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 24 de febrer de 2005, de la Conselleria de Cultura, Educació i Esport, per la qual s'adjudiquen els Premis de la Generalitat Valenciana per a les activitats de promoció de l'ús del valencià en les festes de la Magdalena en l'àmbit de la Comunitat Valenciana. [2005/A2338]
  
Per Orde de 20 de desembre de 2004, de la Conselleria de Cultura, Educació i Esport (DOGV núm. 4.919 de 7 de gener de 2005), es van convocar els Premis de la Generalitat Valenciana per activitats de promoció de l'ús del valencià en les festes de la Magdalena en l'àmbit de la Comunitat Valenciana.
  
A la base quinta de l'annex I de les bases de la convocatòria s'indicava que la secretaria autonòmica de Cultura i Política Lingüística, vist l'informe de la comissió tècnica, resoldrà la seua concessió.
  
Segons el que s'establia en la convocatòria, la comissió tècnica s'ha reunit el dia 24 de febrer de 2005 per a valorar els llibrets presentats per les comissions festeres de la Magdalena i, conseqüentment, ha emés l'informe corresponent.
  
Fent ús de les atribucions de l'article 35 de la Llei 5/1983, de 30 de desembre, de Govern Valencià, de la Generalitat Valenciana, i de la delegació del conseller de Cultura, Educació i Esport en la disposició final primera de l'orde de convocatòria, resolc:
  
Primer
  
Concedir els Premis de la Generalitat Valenciana de 2005 per a activitats de promoció de l'ús del valencià en les festes de la Magdalena, a les colles / gaiates següents:
  
Premi Quantitat Gaiata / Colla Població
  
8u 1.100 € Gaiata núm. 17 Tir de Colom Castelló de la Plana
  
7m 1.100 € Gaiata núm. 18 Cremor Castelló de la Plana
  
6t 1.500 € Colla Host del Castell Vell Castelló de la Plana
  
5t 1.800 € Gaiata núm. 08 Portal de l'Om Castelló de la Plana
  
4t 2.100 € Colla El Magre Castelló de la Plana
  
3r 2.400 € Gaiata núm. 10 El Toll Castelló de la Plana
  
2n 2.750 € Gaiata núm. 15 Sequiol Castelló de la Plana
  
1r 3.400 € Colla Rebombori Castelló de la Plana
  
Segon
  
L'import dels premis, per una quantitat total de setze mil cent cinquanta euros (16.150 €), anirà a càrrec de la línia T3166000, «Promoció del valencià en l'àmbit festiu», del pressupost de la Generalitat Valenciana per a l'exercici de 2005.
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant la Conselleria de Cultura, Educació i Esport, en el termini d'un mes a comptar des de l'endemà de la publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.